Diari Oficial de la Generalitat Valenciana


Sumari del DOGV 7070, del 18-07-2013 (2013/7491)

Notificació de les resolucions dictades pel Fons Espanyol de Garantia Agrària (FEGA) per la qual s'assignen drets i es deneguen determinades sol·licituds de drets de pagament únic de la Reserva Nacional corresponents a la campanya 2012. Expedient número 6989-7-27-14-09 i altres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7070

Data del DOGV
:   18-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7491


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació de les resolucions dictades pel Fons Espanyol de Garantia Agrària (FEGA) per la qual s'assignen drets i es deneguen determinades sol·licituds de drets de pagament únic de la Reserva Nacional corresponents a la campanya 2012. Expedient número 0146-3-74-06-86 i altres. [2013/7491]  
Es dóna publicitat a les resolucions dictades pel Fons Espanyol de Garantia Agrària (FEGA), per mitjà de la qual s'actualitza la resolució de 6 de febrer de 2013, del Fons Espanyol de Garantia Agrària, per la qual s'assignen drets i es deneguen determinades sol·licituds de drets de pagament únic procedents de la Reserva Nacional de la campanya 2012.  
  
Contra esta resolució, que no posa fi a la via administrativa, es podrà interposar un recurs d'alçada en el termini d'un mes a partir de l'endemà de la publicació d'esta en el Diari Oficial de la Comunitat Valenciana (DOCV), davant del ministre de Medi Ambient, i Medi Rural i Marí, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tant el text íntegre de la resolució dictada pel president del FEGA com la relació de sol·licitants de la Comunitat Valenciana afectats per esta resolució es troben en l'annex I i en l'annex II, així com en el tauler d'anuncis de la Conselleria de Presidència i Agricultura, Pesca, Alimentació i Aigua.  
Els recursos d'alçada es dirigiran al Servici de Pagaments Directes i Sol·licitud Única de la Direcció General de Producció Agrària i Ramaderia de la Conselleria de Presidència i Agricultura, Pesca, Alimentació i Aigua de la Comunitat Valenciana, en el carrer d'Amadeu de Savoia, número 2, 46361 València.  
  
València, 25 de juny de 2013.- La cap del Servici de Pagaments Directes i Sol·licitud Única: Noelia Garrigós Pérez.  
  
  
ANNEX I  
  
«Resolució del Fons Espanyol de Garantia Agrària, per mitjà de la qual s'actualitza la resolució de 6 de febrer de 2013, del Fons Espanyol de Garantia Agrària, per la qual s'assignen els drets de pagament únic procedents de la Reserva Nacional de la campanya 2012.  
  
Com que ja s'ha dictat la corresponent resolució, que es basa en allò que disposa l'article 26.1 del Reial Decret 1680/2009, de 13 de novembre, sobre aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, modificat pel Reial Decret 420/2011, de 25 de març, per part d'este organisme, per mitjà de la qual es van assignar els drets de pagament únic de la Reserva Nacional de la campanya 2012, les comunitats autònomes com a autoritats competents en l'estudi dels expedients dels agricultors, així com d'efectuar la proposta motivada de resolució aprovatòria o denegatòria d'assignació de drets de pagament únic procedents de la Reserva Nacional, han procedit a la comunicació de noves dades.  
  
D'acord amb les condicions generals, criteris per al càlcul i assignació de drets de la Reserva Nacional establits en els articles 23, 24, 24.bis, 25 i 26 del Reial Decret 1680/2009, en els articles 2, 3, 4 i 5 del Reial Decret 1719/2012, de 28 de desembre, pel qual s'establix l'assignació de drets de pagament únic de la Reserva Nacional, en el marc del programa de reestructuració del sector lacti i amb les normes establides a este efecte en la Circular 9/2012, sobre els Criteris per a l'assignació de drets de pagament únic de la Reserva Nacional, modificada per la Circular de Coordinació 2/2013, per part d'este organisme s'han efectuat novament els càlculs a estos beneficiaris, basant-se en les unitats de producció comunicades per les comunitats autònomes. Amb la informació addicional s'ha efectuat l'actualització de dades de 1.716 beneficiaris, bé per tractar-se de sol·licitants que, fins a la data, no havien sigut inclosos en l'assignació de la Reserva Nacional de la campanya 2012, bé per haver vist modificada l'assignació de la Reserva Nacional de la campanya 2012 respecte a l'establida en la resolució de 6 de febrer de 2013.  
Partint de l'anterior, la Presidència del Fons Espanyol de Garantia Agrària resol:  
Actualitzar l'assignació dels drets de la Reserva Nacional de pagament únic corresponent a la campanya 2012 d'un total de 1.716 beneficiaris que figuren en la relació adjunta, que comença amb el titular amb NIF 29102560F i finalitza amb el titular amb NIF E7842124N. D'esta manera, l'import finalment assignat corresponent a la Reserva Nacional de pagament únic de la campanya 2012 ascendix a 84.406.473,43 euros en compte dels 42.282.398,55 euros indicats en la resolució de 6 de febrer de 2012.  
En l'annex I d'esta notificació que comença per Ibáñez Rubio, Vicente, amb DNI 82747273H, i acaba per Ganados San Jaime SCP, amb CIF Y70769938, es detallen els sol·licitants que de conformitat amb la resolució de 6 de febrer de 2013, del Fons Espanyol de Garantia Agrària, han sigut beneficiaris dels drets de pagament únic procedents de la Reserva Nacional, constant el nombre de drets assignats així com l'import concedit en cada cas.»  
  
  
  
«Resolució del Fons Espanyol de Garantia Agrària, per mitjà de la qual s'actualitza la resolució de 6 de febrer de 2013, del Fons Espanyol de Garantia Agrària, per la qual es deneguen determinades sol·licituds de drets de pagament únic procedents de la Reserva Nacional de la campanya 2012.  
  
Com que s'ha dictat ja la corresponent resolució, que es basa en l'article 26.1 del Reial Decret 1680/2009, de 13 de novembre, sobre aplicació del règim de pagament únic en l'agricultura i la integració de determinades ajudes agrícoles en este a partir de l'any 2010, modificat pel Reial Decret 420/2011, de 25 de març, la corresponent resolució per part d'este organisme, per mitjà de la qual es van denegar determinades sol·licituds dels drets de pagament únic de la Reserva Nacional de la campanya 2012, les comunitats autònomes, com a autoritats competents en l'estudi dels expedients dels agricultors, així com efectuar la proposta motivada de resolució aprovatòria o denegatòria d'assignació de drets de pagament únic procedents de la Reserva Nacional, basant-se en el que disposen els articles 23, 24, 24.bis, 25 i 26 del Reial Decret 1680/2009, i els articles 2, 3, 4 i 5 del Reial Decret 1719/2012, de 28 de desembre, pel qual s'establix l'assignació de drets de pagament únic de la reserva nacional, en el marc del programa de reestructuració del sector lacti, han procedit a la comunicació de noves dades.  
  
L'article 26.1 del Reial Decret 1680 /2009, de 13 de novembre, disposa que, en funció de les disponibilitats pressupostàries i basant-se en la informació rebuda, el Fons Espanyol de Garantia Agrària calcularà i, si és el cas, assignarà els drets de la Reserva Nacional a cada agricultor, o bé, en els casos en què el procés de càlcul no presente resultats positius, desestimarà la sol·licitud de drets a la Reserva, i remetrà la informació a les comunitats autònomes perquè puguen procedir a la comunicació d'esta als interessats.  
Partint del que s'ha dit anteriorment, la Presidència del Fons Espanyol de Garantia Agrària resol:  
Actualitzar l'assignació dels drets de la Reserva Nacional de pagament únic corresponent a la campanya 2012 que han sigut denegades, amb la incorporació d'un total de 183 beneficiaris que figuren en la relació adjunta, que comença amb el titular amb NIF 97948553K i finalitza amb el titular amb NIF N2777954P, atés que no complixen les disposicions comunitàries i nacionals que regula esta assignació o que el càlcul realitzat no ha suposat l'assignació d'imports de Reserva Nacional, basant-se en les raons que s'indiquen en cada cas.  
En l'annex I d'esta notificació que comença per Ibáñez Rubio, Vicente, amb DNI 78385796C, i acaba per Ganados Sn Jaime SCP, amb CIF P85837522, s'indiquen els sol·licitants que, de conformitat amb la resolució de 6 de febrer de 2013 del Fons Espanyol de Garantia Agrària, han sigut beneficiaris dels drets de pagament únic procedents de la Reserva Nacional, constant el nombre de drets assignats així com l'import concedit en cada cas.  
Contra estes resolucions, que no posen fi a la via administrativa, es podrà interposar un recurs d'alçada en el termini d'un mes a partir de l'endemà de la recepció de la comunicació del resultat de l'assignació per les persones interessades, davant del Ministeri d'Agricultura, Alimentació i Medi Ambient, de conformitat amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
El president: Fernando Miranda Sotillos.»